钦定古今图书集成/明伦汇编/闺媛典/第027卷 > 皇清 > 饶宽妻史氏
## 钦定古今图书集成/明伦汇编/闺媛典/第027卷 > 皇清 > 饶宽妻史氏

按《扬州府志》：“史氏，江都人，饶宽妻。宽好读书，不事家人生产，贫而好施，家日以落。姑疾革，棺衾不办，史质小婢以举丧。岁饥，斗米千钱，史日夜勤女红数日，饔飧皆出十指，冬衣不絮，夜卧藉草数茎，抱子眉挑灯缝纫不辍。眉长，好学能文，凡所习经书，皆史所教。夙多病，会其母疾，扶侍劳瘁。母没，哀恸，病益笃，家人环” 泣止之曰：“毋乱我意！” 长安王岩为作《行状》。